laion/Wikipedia-Exotic huggingface dataset:
বাংলাদেশ–মেক্সিকো সম্পর্ক

বাংলাদেশ–মেক্সিকো সম্পর্ক হল বাংলাদেশ ও মেক্সিকো রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই জাতিসংঘ এবং বিশ্ব বাণিজ্য সংস্থার সদস্যরাষ্ট্র। ১৯৭৫ সালের ৮ই জুলাই বাংলাদেশের স্বাধীনতা লাভের চার বছরের মাথায় এ দুই দেশের মধ্যকার সম্পর্ক আনুষ্ঠানিকভাবে স্থাপিত হয়। ১৯৮১ সালে বাংলাদেশের রাষ্ট্রপতি আবদুস সাত্তার কানকুনে অনুষ্ঠিত নর্থ-সাউথ সামিটে অংশ নেবার উদ্দেশ্যে মেক্সিকো সফর করেন। দ্বিপাক্ষিক অর্থনৈতিক কর্মকাণ্ড সম্প্রসারণে দুই দেশই নিজেদের আগ্রহের কথা প্রকাশ করেছে। ২০১১ সালে বাংলাদেশের একটি ব্যবসায়ী দল মেক্সিকোতে দ্বিপাক্ষিক বাণিজ্য ও বিনিয়োগ করার মত মৌলিক ক্ষেত্রের সন্ধানে মেক্সিকো সফর করে। ২০১৩ সালে দ্বিপাক্ষিক বাণিজ্যের সুযোগবৃদ্ধি এবং সেইসাথে চোরাচালানি রোধকল্পে প্রশাসনিক সহায়তার জন্য একটি চুক্তি স্বাক্ষর করে। জলবায়ু পরিবর্তন ও দারিদ্র্য খাতে সহযোগিতাকেও দুই দেশের পারস্পরিক সাহায্যের অন্যতম খাত হিসেবে চিহ্নিত করা হয়েছে। ২০১৬ সালে দুই দেশের মধ্যকার বাণিজ্যের আর্থিক মূল্য ছিল প্রায় $২৮০ মিলিয়ন মার্কিন ডলার। মেক্সিকোতে বাংলাদেশের প্রধান রপ্তানিপণ্য হল তুলা ও বস্ত্র। বাংলাদেশে মেক্সিকোর প্রধান রপ্তানিপণ্য হল ঔষধ, অ্যালকোহল (বিয়ার) এবং টেকুইলা। মেক্সিকো সিটিতে অবস্থিত বাংলাদেশি দূতাবাস। বাংলাদেশে মেক্সিকো তাদের কর্মকাণ্ড পরিচালনা করে ভারতের নয়া দিল্লীতে অবস্থিত দূতাবাসের মাধ্যমে। "MEXICO MOURNS THE DEATH OF BANGLADESH PRESIDENT MOHAMMED ZILLUR RAHMAN" (ইংরেজি ভাষায়)। MINISTRY OF FOREIGN AFFAIRS, MEXICO। সংগ্রহের তারিখ ১৮ জানুয়ারি ২০১৪।  "Bangladesh, Mexico can cooperate in new areas"। The Daily Star (ইংরেজি ভাষায়)। ১৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৪।  "BD mission in Mexico to help boost cooperation: Mexican President"। UNB Connect (ইংরেজি ভাষায়)। ১৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৪।  "Bangladesh looks to Latin America for trade"। The Daily Star (ইংরেজি ভাষায়)। ১৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৪।  "Bangladesh, Mexico to sign deal to curb smuggling"। The Daily Star (ইংরেজি ভাষায়)। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৪।  "Mexico to widen cooperation with Bangladesh"। Priyo News (ইংরেজি ভাষায়)। ১৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৪।  "Mexican Ministry of the Economy (in Spanish)" (ইংরেজি ভাষায়)। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৭।  "বাংলাদেশ পররাষ্ট্র মন্ত্রণালয়ঃ মিশনসমূহ" (ইংরেজি ভাষায়)। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৭।  "নিউ দিল্লীতে অবস্থিত মেক্সিকো দূতাবাস (ইংরেজি ও স্পেনীয়)"।  টেমপ্লেট:মেক্সিকোর বৈদেশিক সম্পর্ক
বাংলাদেশ–ত্রিনিদাদ ও টোবাগো সম্পর্ক

বাংলাদেশ–ত্রিনিদাদ ও টোবাগো সম্পর্ক হল বাংলাদেশ ও ত্রিনিদাদ ও টোবাগো রাষ্ট্রদ্বয়ের মধ্যকার দ্বিপাক্ষিক সম্পর্ক। ২০০৯ সালে পোর্ট অব স্পেনে বাংলাদেশের প্রধানমন্ত্রী শেখ হাসিনা একটি আনুষ্ঠানিক সফর করেন। দ্বিপাক্ষিক অর্থনৈতিক কর্মকাণ্ড প্রসারে দুই দেশই নিজেদের আগ্রহ প্রকাশ করেছে এবং প্রয়োজনীয় পদক্ষেপ গ্রহণ করছে। ত্রিনিদাদ ও টোবাগোর বাজারে বাংলাদেশি চামড়াজাত পণ্য, পাটজাত দ্রব্য, সিরামিক এবং ওষুধ প্রভৃতি দ্রব্যের ব্যাপক চাহিদা রয়েছে। ২০০৯ সালে পোর্ট অব স্পেনে বাংলাদেশ রপ্তানি উন্নয়ন ব্যুরো কর্তৃক "বাংলাদেশ ট্রেড সেন্টার" স্থাপিত হয়। এর উদ্দেশ্য ছিল বাংলাদেশের সাথে ত্রিনিদাদ ও টোবাগোর পাশাপাশি অন্যান্য ক্যারিবীয় রাষ্ট্রে দ্বিপাক্ষিক বাণিজ্য ও বিনিয়োগ বাড়ানো। "Trinidad and Tobago eager to expand economic relations with Bangladesh" (ইংরেজি ভাষায়)। বাংলাদেশ সংবাদ সংস্থা (বিএসএস)। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "Import leather jute goods 6 September, 2011" (ইংরেজি ভাষায়)। বাংলাদেশ টুডে। ২০১১-০৯-০৬। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "Import leather, jute goods" (ইংরেজি ভাষায়)। দ্য ডেইলি স্টার। ২০১১-০৯-০৬। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "Bangladesh opens trade centre in T&T | Archives" (ইংরেজি ভাষায়)। গার্ডিয়ান.কো.টিটি। ২০০৯-১১-২৬। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "Bangladesh targets Caribbean, Latin American markets" (ইংরেজি ভাষায়)। দ্য ডেইলি স্টার। ২০০৯-১২-০১। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  টেমপ্লেট:ত্রিনিদাদ ও টোবাগোর বৈদেশিক সম্পর্ক
রপ্তানি উন্নয়ন ব্যুরো, বাংলাদেশ

রপ্তানি উন্নয়ন ব্যুরো (ইপিবি) বাণিজ্য মন্ত্রণালয়ের অধীনস্থ বাংলাদেশ সরকারের একটি সংস্থা। এটা জাতির রপ্তানি শিল্পের উন্নয়নশীলতার জন্য দায়বদ্ধ। ২০শে আগস্ট এবং ৮ই নভেম্বর, ১৯৭৫ সালে প্রাথমিক ঘোষণা করা হয়। পরে রপ্তানি উন্নয়ন ব্যুরো অধ্যাদেশ ১৯৭৭ সালে কার্যকর করা হয় এবং এর ফলে ইপিবি প্রতিষ্ঠিত হয়। ইপিবির সদর দপ্তর ঢাকায় অবস্থিত, এছাড়া চট্টগ্রাম, খুলনা ও রাজশাহীতে আঞ্চলিক কার্যালয় রয়েছে। এছাড়া সিলেট, কুমিল্লা ও নারায়ণগঞ্জে শাখা অফিস রয়েছে। ইপিবি একাধিক বিভাগ রয়েছে: নীতি ও পরিকল্পনা বিভাগ পণ্য উন্নয়ন বিভাগ তথ্য বিভাগ মেলা এবং প্রদর্শন বিভাগ প্রশাসন এবং অর্থ বিভাগ টেক্সটাইল বিভাগ পরিসংখ্যান এবং গবেষণা বিভাগ তথ্য ও যোগাযোগ প্রযুক্তি বিভাগ "রপ্তানি উন্নয়ন ব্যুরো বিল পাস"। দৈনিক প্রথম আলো। ০৮ জুলাই ২০১৫। সংগ্রহের তারিখ 23 আগস্ট 2017।  এখানে তারিখের মান পরীক্ষা করুন: |তারিখ= (সাহায্য) দাপ্তরিক ওয়েবসাইট
পানামা–বাংলাদেশ সম্পর্ক

পানামা–বাংলাদেশ সম্পর্ক হল পানামা ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই পারস্পরিক সম্পর্ক উন্নয়নের ব্যাপারে উৎসাহী। পানামা বা বাংলাদেশ, কারোরই একে অপরের দেশের স্থায়ী রাষ্ট্রদূত নেই। ২০১১ সালে বাংলাদেশের পররাষ্ট্রসচিব মোহাম্মদ মিজারুল কায়েস পানামা সিটিতে আনুষ্ঠানিক সফর করেন। ১৯৭৭ সালে তোরিজোস-কার্টার চুক্তির মাধ্যমে যুক্তরাষ্ট্র থেকে পানামায় পানামা ক্যানেলের হস্তান্তর বিষয়ে বাংলাদেশ পানামাকে সমর্থন দিয়েছিল। আন্তর্জাতিক শিপিং ব্যবস্থায় পানামার বৃহৎ অভিজ্ঞতার কারণে বাংলাদেশ এই খাতে পানামার সহায়তা কামনা করেছে। ২০১৩ সালে বাংলাদেশ ও পানামা একটি দ্বিপাক্ষিক চুক্তি স্বাক্ষর করে, যার মাধ্যমে বাংলাদেশি নাবিকেরা পানামার জাহাজ খাতে নিজেদের চাকরি পেতে পারে। দ্বিপাক্ষিক অর্থনৈতিক সুযোগবৃদ্ধির ব্যাপারে দুই দেশই নিজেরদের গভীর আগ্রহ প্রকাশ করেছে। ২০১১ সালে বাংলাদেশে বাণিজ্য মন্ত্রণালয়ের একটি ব্যবসায়ী প্রতিনিধি দল পানামায় দ্বিপাক্ষিক বাণিজ্য ও বিনিয়োগের মৌলিক খাত উদ্ভাবনের উদ্দেশ্যে সেখানে সফর করেন। Hafez Ahmed (২০১৩-০৯-০৫)। "Increasing cooperation with Panama stressed"। নিউজ টুডে। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "Bangladesh looks to Latin America for trade"। দ্য ডেইলি স্টার। ২০১১-০৮-২১। ২০১৪-০১-১৬ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  Hafez Ahmed (২০১৩-০৯-০৬)। "Deal with Panama in Oct for creating seamen's job"। নিউজ টুডে। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "President for exploring areas of cooperation in shipping with Panama"। ডেইলি সান। ২০১৩-০৯-০৪। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "BD-Panama deal on seamen's job in Oct"। দ্য ফিন্যান্সিয়াল এক্সপ্রেস। সংগ্রহের তারিখ ২০১৪-০১-২২।  "President for exploring areas of cooperation in shipping with Panama"। UNB Connect। ২০১৩-০৯-০৪। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  "President for shipping cooperation with Panama"। বাংলাদেশ সংবাদ সংস্থা। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২২।  টেমপ্লেট:পানামার বৈদেশিক সম্পর্ক
কিউবা–বাংলাদেশ সম্পর্ক

কিউবা–বাংলাদেশ সম্পর্ক হল কিউবা ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। এ দুই রাষ্ট্রের মধ্যকার সম্পর্ক বরাবরই বেশ উষ্ণ এবং তা গভীর করার ব্যাপারে উভয়েই আগ্রহী। ১৯৭২ সালে বাংলাদেশের স্বাধীনতা লাভের ঠিক পরপরই আনুষ্ঠানিকভাবে এ দুই দেশের সম্পর্কের যাত্রা শুরু হয়। ১৯৭৪ সালে কিউবায় পাটের ব্যাগ রপ্তানি করার একটি বিতর্কিত চুক্তি স্বাক্ষরিত হলে এ সম্পর্ক নতুন মোড় নেয়। যুক্তরাষ্ট্রের সাথে কিউবার শত্রুতাপূর্ণ সম্পর্ক বিরাজ করায় এর ফলশ্রুতিতে যুক্তরাষ্ট্র বাংলাদেশে খাদ্যসহযোগিতা বন্ধ করে দেয়। এর ফলে এবং আরো কিছু কারণে ১৯৭৪ সালে ভয়াবহ দুর্ভিক্ষ দেখা দেয়। দুর্ভিক্ষের ফলে খাদ্য উৎপাদনও ব্যাপক ক্ষতির সম্মুখীন হয়। এর পূর্বে ঐ বছরের জুলাই-আগস্ট মাসে মারাত্মক বন্যাও দেখা দিয়েছিল, যাতে বাংলাদেশের একটি বৃহৎ অংশ নিমজ্জিত হয়। যুক্তরাষ্ট্র থেকে পুনরায় সাহায্যপ্রাপ্তির জন্য বাংলাদেশ কিউবার সাথে সকল প্রকার সম্পর্ক ছিন্ন করে। ১৯৭৯ সালে প্রাক্তন বাংলাদেশি রাষ্ট্রপতি জিয়াউর রহমান প্রথম কোনো রাষ্ট্রপ্রধান হিসেবে হাভানায় সফর করলে এ সম্পর্ক পুনরায় স্থাপিত হয়। কিউবানরা বাংলাদেশে আগমনী ভিসা (অন এরাইভাল ভিসা) পেয়ে থাকে। ১৯৭৯ সালে হাভানায় প্রাক্তন বাংলাদেশি রাষ্ট্রপতি জিয়াউর রহমান সফর করেছিলেন। কিউবান ফাইভের মুক্তির দাবিতে বাংলাদেশে র‍্যালি হয়েছিল এবং প্রায় ১০, ০০০ চুক্তি সংবলিত একটি পিটিশন সংগৃহীত হয়েছিল। উত্তর কোরিয়ার মালিকানাধীন ওশন ম্যারিটাইম ম্যানেজমেন্ট কোম্পানি লিমিটেড (ওএমএম) এর একটি জাহাজ অস্ত্র চোরাচালানের সাথে যুক্ত ছিল। এই জাহাজ চট্টগ্রাম বন্দর থেকে বাংলাদেশি নেভি কর্তৃক ধরা পড়ে। কোম্পানিটি নিষিদ্ধ অস্ত্র উত্তর কোরিয়া থেকে কিউবায় নিয়ে যাওয়ার জন্য মার্কিন অর্থ পেত। দ্বিপাক্ষিক অর্থনৈতিক সহযোগিতা বৃদ্ধিতে দুই দেশই নিজেদের আগ্রহ প্রকাশ করেছে। বাংলাদেশ ও কিউবায় মৌলিক গুরুত্বপূর্ণ খাত হিসেবে ওষুধ শিল্পগুলো প্রতিষ্ঠিত হয়েছে। আফ্রো-কিউবান ফাঙ্ক জ্যাজ ব্যান্ড মোতম্বা ঢাকায় কিউবান জ্যাজ কনসার্টে পারফর্ম করেছিল। "Zillur for expanding relations with Cuba"। দ্য ডেইলি স্টার। ২০১২-০২-১০। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৪।  "Dhaka firm to develop ties with Cuba"। দ্য বাংলাদেশ অবজার্ভার। ১২ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৪।  Olivier Rubin (২০১২)। Democracy and Famine। Routledge। পৃষ্ঠা 56, 58। আইএসবিএন 9781136865411।  "Information for Normal passports"। timaticweb.com। কেএলএম রয়্যাল ডাচ এয়ারলাইন্স। ১৫ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৫।  "Castro invites Khaleda to attend NAM Summit"। দ্য ডেইলি স্টার। ২০০৬-০৩-২৮। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৪।  "Fight to free Cuban 5 wins supporters in Bangladesh"। themilitant.com। themilitant.com। সংগ্রহের তারিখ ২ জুলাই ২০১৫।  "N Korean ship denied entry"। Diplomatic Correspondent। দ্য ডেইলি স্টার। সংগ্রহের তারিখ ২ জুলাই ২০১৫।  "President for increasing trade with Cuba"। বাংলাদেশ সংবাদ সংস্থা (বিএসএস)। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৪।  Hafez Ahmed (২০১২-০২-১০)। "President for increasing trade with Cuba"। ডেইলি সান। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৪।  টেমপ্লেট:কিউবার বৈদেশিক সম্পর্ক
বাংলাদেশ–হাইতি সম্পর্ক

বাংলাদেশ–হাইতি সম্পর্ক হল বাংলাদেশ ও হাইতি রাষ্ট্রদ্বয়ের মধ্যকার দ্বিপাক্ষিক সম্পর্ক। হাইতিতে বাংলাদেশি শান্তিরক্ষীদের অবদান এ দুই দেশের মধ্যকার সম্পর্ককে ব্যাপক প্রভাবিত করেছে। সেইসাথে বাংলাদেশি এনজিও এবং অন্যান্য সংস্থাও হাইতির সামাজিক উন্নয়নের লক্ষ্যে তাদের কর্মকাণ্ড পরিচালনা করে চলেছে। সাম্প্রতিক সময়ে দুই দেশের মধ্যে খেলাসহ কিছু খাতে সাংস্কৃতিক বিনিময়ও সংঘটিত হয়েছে। হাইতির শান্তি-শৃঙ্খলা বজায় রাখতে বাংলাদেশি শান্তিরক্ষীরা সর্বদাই সক্রিয়। ২০০৪ সালে প্রথমবারের মত ইউনাইটেড ন্যাশনস স্ট্যাবিলাইজেশন মিশন ইন হাইতির অংশ হিসেবে বাংলাদেশি শান্তিরক্ষীরা হাইতিতে তাদের কর্মকাণ্ড পরিচালনা শুরু করে। ২০১০ সালে হাইতি প্রথম দেশ হিসেবে বাংলাদেশ থেকে সকল নারী পুলিশ কনটিংমেন্ট লাভ করে। ২০১২ সালে বাংলাদেশি পুলিশ ইউনিটের কর্মকর্তারা হাইতির শান্তি-শৃঙ্খলা বজায় রাখতে তাদের অবদানের জন্য জাতিসংঘ মেডেল লাভ করে। হাইতিতে কিছু বাংলাদেশ-ভিত্তিক এনজিও কাজ করে চলেছে। এর মধ্যে সবচেয় পরিচিত হল ব্র্যাক যা কিনা ক্ষুদ্রঋণ, কৃষিজ উন্নয়ন, নারী এবং কর্মসংস্থান প্রভৃতি বিষয়ে কাজ করে চলেছে। বাংলাদেশ ভিত্তিক ইন্টারন্যাশনাল সেন্টার ফর ডায়রিয়া ডিজিজ রিসার্চ এর অভিজ্ঞদেরকে হাইতিতে পাঠাচ্ছে, সেখানে মহামারী আকারে কলেরা ছড়িয়ে যাবার কারণ ও তা হতে মুক্তির উপায় খুঁজতে। ২০১০ সালে ভূমিকম্পের পর বাংলাদেশ সরকার স্বাস্থ্য মন্ত্রণালয় থেকে একটি মেডিকেল টীমকে হাইতি পাঠায়। এ দলে মোট ২০ জন চিকিৎসক এবং ১০ জন স্বাস্থ্য প্রশিক্ষক ছিলেন। হাইরিয়ান ফুটবল খেলোয়াড় সোনি নর্দে এবং প্যাস্কেল মিলিয়েন বাংলাদেশি ফুটবল ক্লাবের জন্য খেলেছে। "Q&A with peacekeeper Sahely Ferdous, Superintendent in the Bangladesh Formed Police Unit, Haiti"। UN Women। ২৯ মে ২০১২। ২১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Bangladesh to send female peacekeeper unit to Haiti"। গুগল নিউজ। Agence France-Presse। ১৮ মে ২০১০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৪।  "Bangladeshi peacekeepers get UN medal in Haiti"। New Age। Dhaka। ১৬ মে ২০১২। ১৭ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Haiti Girls Join BRAC's Club for Adolescents"। PRWeb। ৮ আগস্ট ২০১২। ৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Choléra : Arrivée de la mission d'experts choisis par Ban Ki Moun" [Cholera: Arrival of the mission of experts appointed by Ban Ki Moun] (ফরাসি ভাষায়)। Haiti En Marche। ১৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Le banquier des pauvres en visite en Haiti" [The banker to the poor visiting Haiti] (ফরাসি ভাষায়)। Haiti En Marche। ১৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Bangladesh to send medical team to Haiti_English_Xinhua"। Xinhua News Agency। ১৪ জানুয়ারি ২০১০। সংগ্রহের তারিখ ১৭ এপ্রিল ২০১৪।  Unb, Dhaka (১৭ জানুয়ারি ২০১০)। "Bangladesh to send medical team tomorrow"। The Daily Star। ১৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Sony Norde sends Sheikh Jamal into semis"। ডেইলি সান। ৩০ নভেম্বর ২০১৩। ৮ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪।  "Traveller Millien here"। দ্য ডেইলি স্টার। ১৭ জানুয়ারি ২০১৪। সংগ্রহের তারিখ ২১ মার্চ ২০১৫।  টেমপ্লেট:হাইতির বৈদেশিক সম্পর্ক
বিশ্লেষণী সংখ্যাতত্ত্ব

বিশ্লেষণী সংখ্যাতত্ত্ব (ইংরেজি: Analytic number theory) সংখ্যাতত্ত্বের একটি শাখা যেখানে বিশ্লেষণ গণিতের পদ্ধতি প্রয়োগ করা হয়। সমান্তর প্রগমনের উপর ডিরিক্‌লের উপপাদ্য-টির বিশ্লেষণ গণিত ব্যবহার করে প্রদত্ত ডিরিক্‌লে-র প্রমাণ ছিল এই শাখার প্রথম প্রধান সাফল্য। রিমান জেটা ফাংশনের উপর ভিত্তি করে দেয়া মৌলিক সংখ্যা উপপাদ্যের প্রমাণগুলিও এই শাখার অন্যতম সাফল্য।
চিলি–বাংলাদেশ সম্পর্ক

চিলি–বাংলাদেশ সম্পর্ক হল চিলি ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই গ্রুপ অব ৭৭ এবং নন-এলাইন্ড মুভমেন্ট-এর সদস্যরাষ্ট্র। ২০১১ সালে বাংলাদেশের প্রাক্তন পররাষ্ট্রসচিব মোহাম্মদ মিজারুল কায়েস চিলিতে আনুষ্ঠানিক সফর করেন। বাংলাদেশ এবং চিলি সর্বদাই দ্বিপাক্ষিক বাণিজ্য সম্প্রসারণে নিজেদের আগ্রহের কথা প্রকাশ করেছে। কৌশলগত অবস্থানের কারণে লাতিন আমেরিকায় বাংলাদেশের বাজার সম্প্রসারণের লক্ষ্যে চিলি অন্যতম গুরুত্বপূর্ণ হিসেবে চিহ্নিত হয়েছে। বেক্সিমকো ফার্মাসিউটিক্যালস সহ বেশি কিছু পণ্য চিলির বাজারে প্রবেশ করেছে। বেক্সিমকোই ২০০৮ সালে লাতিন আমেরিকার কনো দেশে প্রথম বাংলাদেশি কোম্পানি হিসেবে প্রবেশ করতে সক্ষম হয়। চিলির পররাষ্ট্র মন্ত্রণালয়ের জেনারেল ডিরেক্টরেট অব ইন্টারন্যাশনাল ইকোনোমিক রিলেশন্স ইন ২০১২ দ্বারা প্রকাশিত এক প্রতিবেদন অনুযায়ী চিলির বিনিয়োগের অন্যতম প্রধান এশীয় খাত হল বাংলাদেশ। ২০১৩ সালে চিলি বাংলাদেশি পণ্যের শুল্কমুক্ত এবং কোটামুক্ত প্রবেশাধিকার দেয়। মূলত দ্বিপাক্ষিক বাণিজ্য সম্পর্ক আরো সুদৃঢ় করাই এর লক্ষ্য ছিল। ২০১৩ সালের জুন পর্যন্ত এ দুই দেশের মধ্যকার বাণিজ্যের পরিমাণ ছিল $৩০.৩৭ মিলিয়ন মার্কিন ডলার। বাংলাদেশ থেকে চিলিতে রপ্তানি করা পণ্যের ৯৩% ছিল বস্ত্রশিল্প এবং তৈরি পোশাক। বাকি পণ্যের মধ্যে ছিল পাটতন্তু, জুতা, ওষুধ প্রভৃতি। S.A., AyerViernes। "Chile en el Exterior  » Blog Archive  » Subsecretario Schmidt se reúne con autoridades de Mauricio y Bangladesh"। চিলিএব্রোড.গভ.সিএল (স্পেনীয় ভাষায়)। ২০১১-০৮-৩১ তারিখে মূল থেকে আর্কাইভ করা। সংগ্রহের তারিখ ২০১৭-০২-২৩।  "Chile keen to strengthen economic ties with Bangladesh"। bdnews24.com। সংগ্রহের তারিখ ২০১৭-০২-২৩।  "Beximco Pharmaceuticals Ltd"। archive.thedailystar.net (ইংরেজি ভাষায়)। দ্য ডেইলি স্টার। ২০১৭-০২-২৪ তারিখে মূল থেকে আর্কাইভ করা। সংগ্রহের তারিখ ২০১৭-০২-২৩।  S.A.P., El Mercurio। "Inversión chilena en Asia alcanza los US$ 443 millones en 20 años"। লাসেগুন্দা.কম (Spanish ভাষায়)। সংগ্রহের তারিখ ২০১৭-০২-২৩। উদ্ধৃতি শৈলী রক্ষণাবেক্ষণ: অচেনা ভাষা (link) "Commerce ministry to assess official trade tours | ঢাকা ট্রিবিউন"। www.dhakatribune.com (ইংরেজি ভাষায়)। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৭-০২-২৩।  টেমপ্লেট:মেক্সিকোর বৈদেশিক সম্পর্ক
ওরস্টেড পদক

ওরস্টেড পদক (ইংরেজি: Oersted Medal') পদার্থবিজ্ঞান শিক্ষাদানে উল্লেখযোগ্য অবদানের জন্য আমেরিকান অ্যাসোসিয়েশন অব ফিজিক্স টিচার্স কর্তৃক প্রদত্ত একটি পুরস্কার। এটি অ্যাসোসিয়েশনের সবচেয়ে সম্মানজনক পুরস্কার। হান্স ক্রিশ্চিয়ান ওরস্টেডের নামে এই পুরস্কারের নামকরণ করা হয়েছে এবং এটি ১৯৩৬ সাল থেকে প্রদান করা হচ্ছে। ওরস্টেড পদক (ইংরেজি: Oersted Medal') পদার্থবিজ্ঞান শিক্ষাদানে উল্লেখযোগ্য অবদানের জন্য আমেরিকান অ্যাসোসিয়েশন অব ফিজিক্স টিচার্স কর্তৃক প্রদত্ত একটি পুরস্কার। এটি অ্যাসোসিয়েশনের সবচেয়ে সম্মানজনক পুরস্কার। হান্স ক্রিশ্চিয়ান ওরস্টেডের নামে এই পুরস্কারের নামকরণ করা হয়েছে এবং এটি ১৯৩৬ সাল থেকে প্রদান করা হচ্ছে। উইলিয়াম সুডার্ডস ফ্রাঙ্কলিন – ১৯৩৬ এডউইন হার্বার্ট হল – ১৯৩৭ আলেকজান্ডার উইলমার ডাফ – ১৯৩৮ বেঞ্জামিন হ্যারিসন ব্রাউন – ১৯৩৯ রবার্ট মিলিকান – ১৯৪০ হেনরি ক্রু – ১৯৪১ পুরস্কার প্রদান করা হয়নি – ১৯৪২ জর্জ ওয়াল্টার স্টুয়ার্ট – ১৯৪৩ রোল্যান্ড রয় টিলারসন – ১৯৪৪ হোমার লেভি ডজ – ১৯৪৫ রে লি এডওয়ার্ডস – ১৯৪৬ ডুয়ান রোলার – ১৯৪৭ উইলিয়াম হার্লি বার্বার – ১৯৪৮ আর্নল্ড সমারফেল্ড – ১৯৪৯ ওরিন এইচ. স্মিথ – ১৯৫০ জন ওয়েস্লে হর্নব্যাক – ১৯৫১ আন্সেল এ. নল্টন – ১৯৫২ রিচার্ড এম. সুটন – ১৯৫৩ ক্লিফোর্ড এন. ওয়াল – ১৯৫৪ ভার্নেট ই. ইটন – ১৯৫৫ জর্জ উলেনবেক – ১৯৫৬ মার্ক জেমান্‌স্কি – ১৯৫৭ জে উইলিয়াম বুচা – ১৯৫৮ পল কার্কপ্যাট্রিক – ১৯৫৯ রবার্ট পোল – ১৯৬০ জেরল্ড রেইনাশ জাচারিয়াস – ১৯৬১ ফ্রান্সিস সিয়ার্স – ১৯৬২ ফ্রান্সিস লি ফ্রিডম্যান – ১৯৬৩ ওয়াল্টার ক্রিশ্চিয়ান মিচেলস – ১৯৬৪ ফিলিপ মরিসন – ১৯৬৫ লিওনার্ড আইজ্যাক শিফ – ১৯৬৬ এডওয়ার্ড মিল্‌স পারসেল – ১৯৬৭ হার্ভি এলিয়ট হোয়াইট – ১৯৬৮ এরিক এম. রজার্স – ১৯৬৯ এডউইন ক্রফোর্ড কেম্বল – ১৯৭০ ইউরি হাবার-শাইম – ১৯৭১ রিচার্ড ফাইনম্যান – ১৯৭২ Arnold Arons – ১৯৭৩ Melba N. Phillips – ১৯৭৪ Robert Resnick – ১৯৭৫ ভিক্টর ফ্রেডরিখ উইসকপ – ১৯৭৬ H. Richard Crane – ১৯৭৭ Wallace A. Hilton – ১৯৭৮ Charles Kittel – ১৯৭৯ Paul E. Klopsteg – ১৯৭৯, অনন্য ওরস্টেড পদক পুরস্কার জেরাল্ড হল্টন – ১৯৮০ রবার্ট কারপ্লাস – ১৯৮১ ইসিদোর ইজাক রাবি – ১৯৮২ জন আর্চিবল্ড হুইলার – ১৯৮৩ ফ্রাঙ্ক ওপেনহেইমার – ১৯৮৪ স্যাম ট্রেইম্যান – ১৯৮৫ Stanley S. Ballard – ১৯৮৬ Clifford E. Swartz – ১৯৮৭ Norman F. Ramsey – ১৯৮৮ Anthony P. French – ১৯৮৯ কার্ল সেগান – ১৯৯০ ফ্রিম্যান ডাইসন – ১৯৯১ ইউজেন মারৎজবাখার – ১৯৯২ হান্স বেটে – ১৯৯৩ E. Leonard Jossem – ১৯৯৪ Robert Beck Clark – ১৯৯৫ Donald F. Holcomb – ১৯৯৬ Daniel Kleppner – ১৯৯৭ Edwin F. Taylor – ১৯৯৮ David L. Goodstein – ১৯৯৯ John G. King – ২০০০ Lillian C. McDermott – ২০০১ David Hestenes – ২০০২ Edward W. Kolb – ২০০৩ Lawrence Krauss – ২০০৪ Eugene D. Commins – ২০০৫ Kenneth W. Ford – ২০০৬ কার্ল ওয়াইম্যান – ২০০৭ মিলড্রেড ড্রেসেলহস – ২০০৮ জর্জ এফ স্মুট – ২০০৯ পুরস্কার প্রদান করা হয়নি – ২০১০ F. James Rutherford – ২০১১ Charles H. Holbrow – ২০১২ Edward F. Redish – ২০১৩ Dean Zollman – ২০১৪ Karl C. Mamola – ২০১৫ John Winston Belcher – ২০১৬ Jan Tobochnik - ২০১৭ "List of Oersted Medalists on AAPT.org"। সংগ্রহের তারিখ ২৪ আগস্ট ২০১৭।  AAPT site
এয়ার আহমদ

শহীদ এয়ার আহমদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। এয়ার আহমদের জন্ম ফেনী জেলার ফুলগাজী উপজেলার মুন্সিরহাট ইউনিয়নের বালুয়া গ্রামে। তার বাবার নজির আহম্মদ এবং মায়ের নাম রোকেয়া বেগম। পাঁচ ভাই ও চার বোনের মধ্যে তিনি ছিলেন সবার বড়। পাকিস্তান সেনাবাহিনীতে চাকরি করতেন এয়ার আহমদ। ১৯৭১ সালের প্রথম দিকে বাবা- মা পাশের গ্রামের এক মেয়ের সঙ্গে বিয়ের কথা পাকা করে তাকে চিঠি লেখেন। সেই চিঠি পেয়ে তিনি ছুটি নিয়ে বাড়ি যান। এর মধ্যে শুরু হয়ে যায় অসহযোগ আন্দোলন। কয়েক দিন পর মুক্তিযুদ্ধ শুরু হয়। তার আর বিয়ে করা হয়নি। ৯ নভেম্বর বিলোনিয়ায় এক যুদ্ধে শহীদ হন তিনি। ফেনী জেলার অন্তর্গত বিলোনিয়া থেকে রেললাইন চলে এসেছে ফেনী পর্যন্ত। পাশ দিয়ে সমান্তরাল কাঁচা রাস্তা। অক্টোবর মাসের শেষ দিক থেকে সেখানে একটানা বৃষ্টি হচ্ছিল। এর মধ্যে চিথলিয়া-পরশুরামের মাঝামাঝি এক স্থানে ভোররাতে রেললাইনের পাশের রাস্তা ঘেঁষে মুক্তিযোদ্ধারা অবস্থান নেন পাকিস্তানি সেনাবাহিনীর টহল দলকে আক্রমণ করার জন্য। সকাল হলেই রেলট্রলিতে শুরু হবে পাকিস্তানি সেনাদের টহল। এমন সময় চিথলিয়ার দিক থেকে অস্পষ্ট শব্দ। এয়ার আহমদ সেদিকে তাকালেন। তিনি এবং তার সহযোদ্ধা কয়েকজন পরিষ্কার দেখতে পেলেন একটা রেলট্রলি। ট্রলিতে বসা বেশ কজন পাকিস্তানি সেনা। তাদের সঙ্গে এক অফিসার। বুঝতেই পারেনি মুক্তিবাহিনী এত কাছে ওতপেতে বসে আছে। মুক্তিযোদ্ধা যাঁরা ওখানে অবস্থান নিয়েছেন, তাদের মধ্যে এয়ার আহমদই ছিলেন সবচেয়ে সাহসী। মুক্তিযুদ্ধের শুরু থেকেই তিনি পাকিস্তানি বাহিনীর বিরুদ্ধে সাহসিকতার সঙ্গে যুদ্ধ করে আসছিলেন। রেলট্রলিটা এগিয়ে আসছে। আওতার মধ্যে আসা মাত্র এয়ার আহমদ ও তার সহযোদ্ধাদের অস্ত্র একসঙ্গে গর্জে উঠল। প্রথম গুলি করেন এয়ার আহমদই। গোলাগুলির শব্দে জায়গাটা মুখরিত হয়ে গেল। একজন পাকিস্তানি সেনাও প্রাণে বাঁচতে পারল না। গোলাগুলির শব্দে চিথলিয়া ও পরশুরামে অবস্থানরত পাকিস্তানিরা দুই দিক থেকেই গোলাগুলি শুরু করে। এদিকে আক্রমণের তাৎক্ষণিক সাফল্যে আনন্দে বাঙ্কার থেকে উঠে পড়লেন এয়ার আহমদ। দৌড়ে গেলেন বাঙ্কারের অদূরে পড়ে থাকা নিহত পাকিস্তানি এক সেনা অফিসারের দিকে। গোলাগুলির কথা মুহূর্তের মধ্যে ভুলে গেলেন। নিহত পাকিস্তানি অফিসারের কোমরে বাঁধা খাপ থেকে পিস্তলটি বের করে নিজের পকেটে রাখলেন। এরপর সেই অফিসারকে টেনে আনতে থাকলেন নিজেদের বাঙ্কারের দিকে। ঠিক তখনই চিথলিয়ার দিক থেকে পাকিস্তানিদের ছোড়া একটি বুলেট এসে লাগল তার মাথায়। ঢলে পড়লেন বাঙ্কারের সামনে। পরে সহযোদ্ধারা তাকে সমাহিত করেন দক্ষিণ পৈথারা গ্রামে। এ গ্রাম তার নিজ গ্রাম থেকে কয়েক কিলোমিটার দূরে। এয়ার আহমদ প্রকৃতপক্ষেই একজন সাহসী যোদ্ধা ছিলেন। শহীদ হওয়ার আগ পর্যন্ত ২ নম্বর সেক্টরের রাজনগর সাব-সেক্টর এলাকার পরশুরাম, মুন্সিরহাট, ফুলগাজী, সালধরসহ আরও কয়েক স্থানে সাহসিকতা ও বীরত্বের সঙ্গে যুদ্ধ করেছেন। তার অধিনায়ক ছিলেন ইমাম-উজ-জামান (বীর বিক্রম)। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৬-০৮-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
চাপড়া সরকারি কলেজ

চাপড়া সরকারি কলেজ ২০১৫ সালে প্রতিষ্ঠিত, চাপড়ায় অবস্থিত, নদিয়া জেলার সরকারি জেনারেল ডিগ্রি কলেজ। এটিতে বিজ্ঞান এবং কলা বিষয়ে স্নাতক কোর্স পড়ানো হয়ে থাকে। এটি কল্যাণী বিশ্ববিদ্যালয়ের দ্বারা অনুমোদিত। পদার্থ বিদ্যা রসায়ন গণিত বাংলা ইংরাজি ইতিহাস রাষ্ট্রবিজ্ঞান সমাজতত্ব ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা "Affiliated College of University of Kalyani"।
মহানগর প্রভাতী/গোধূলী এক্সপ্রেস

মহানগর প্রভাতী/গোধূলী এক্সপ্রেস (ট্রেন নং ৭০৩/৭০৪) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর যাত্রীবাহী ট্রেন, যা চট্টগ্রাম জেলার চট্টগ্রাম রেলওয়ে স্টেশন ও ঢাকা জেলার কমলাপুর রেলওয়ে স্টেশনের মধ্যে চলাচল করে। ট্রেনটি মহানগর গোধূলী নামে চট্টগ্রাম থেকে ঢাকা এবং মহানগর প্রভাতী নামে ঢাকা থেকে চট্টগ্রাম যায়। ট্রেনটি যাত্রাপথে ফেনী, কুমিল্লা, ব্রাহ্মণবাড়িয়া জেলাকে সংযুক্ত করেছে।চট্টগ্রাম-ঢাকা রুটে এই ট্রেনের পাশাপাশি সুবর্ণ এক্সপ্রেস, মহানগর এক্সপ্রেস, তূর্ণা এক্সপ্রেস, সোনার বাংলা এক্সপ্রেস, চট্টলা এক্সপ্রেস,ঢাকা/চট্টগ্রাম মেইল এবং কর্ণফুলী এক্সপ্রেস চলাচল করে। ট্রেনটির বেজ চট্টগ্রাম রেলওয়ে স্টেশন। ১৯৮৬ সালের ২৫শে ফেব্রুয়ারি শুক্রবার ট্রেনটি উদ্বোধন করা হয়। ১৯৮৬ সালের ২৬শে ফেব্রুয়ারি শনিবার থেকে ট্রেনটি আনুষ্ঠানিক ভাবে চলাচল শুরু করে। তখন ট্রেনটি ঢাকা - দোহাজারি রুটে চলাচল করত। ১৯৯৮ সাল থেকে মহানগর প্রভাতী/ গোধূলী ও তূর্ণা দুটি ট্রেন রেক শেয়ারিং করে চলাচল শুরু করে। ২০০২ সাল থেকে ট্রেনটি ঢাকা - চট্টগ্রাম রুটে চলাচল শুরু করে । (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ফেনী জংশন গুণবতী লাকসাম জংশন কুমিল্লা আখাউড়া জংশন ব্রাহ্মণবাড়িয়া ভৈরব বাজার জংশন ঢাকা বিমানবন্দর রেলওয়ে স্টেশন ট্রেনটিতে ৩০২৩ শ্রেণির লোকোমোটিভ ব্যবহার করা হয়। পূর্বে ২৯০০ বা ২৬০০ শ্রেণীর লোকোমোটিভ ব্যবহার করা হত। ট্রেনটি প্রথমে সবুজ-হলুদ রঙের পুরনো ভ্যাকুয়াম ব্রেকের কোচের রেকে চলাচল করতো। পরে এই রেক পাল্টিয়ে সাদা রঙের চীনা এয়ার ব্রেক কোচের রেক দেওয়া হয়। পরে আবার ট্রেনটির রেক পাল্টিয়ে লাল-সবুজ রঙের ইন্দোনেশীয় এয়ার ব্রেক কোচের রেক দেওয়া হয়। বর্তমানে ট্রেনটি ১৬/৩২ লোডে চলাচল করে। এই ১৬টি কোচের মধ্যে ৪টি তাপানুকুল চেয়ার, ২টি তাপানূকুল স্লিপার, ৭টি শোভন চেয়ার, ২টি শোভন চেয়ার গার্ডব্রেক +খাবার গাড়ী এবং ১টি পাওয়ার কার রয়েছে। যাত্রীচাহিদা বৃদ্ধি পেলে (যেমন ঈদের সময়) ট্রেনটিকে ১৮/৩৬ লোডে চালানো হয়। বর্তমানে এটি কোরিয়া থেকে আমদানীকৃত অত্যাধুনিক কোচ দিয়ে পরিচালিত হচ্ছে। উইকিমিডিয়া কমন্সে Category:Mahanagar Provati/Godhuli Express সম্পর্কিত মিডিয়া দেখুন।